Lav et referat af nedenstående tekst:

Tekst:
Du har muligvis aldrig hørt om spikeball før. Men denne weekend er der EM i disciplinen i Bedsted i Thy. Sporten går ud på, at man spiller to mod to med en bold rundt om en lille trampolin. Man skal slå bolden ned i trampolinen og derved få bolden til at ramme jorden, inden modstanderne når den. Man kan sige, det er en blanding af tennis og volleyball, som de i Bedsted har spillet i et halvt år. - At vi står med så mange spillere fra hele verden af, er sindssygt vildt, siger Rasmus Boddum Bjerge, som er formand for Thy Spikeball, til TV MIDTVEST. I alt deltager 90 spillere ved mesterskabet i Bedsted. Blandt andet verdens bedste fra USA. Mere end en kvart million spillere i USA På den anden side af Atlanterhavet er spikeball noget større end i Danmark. Blandt andet i USA, hvor mere end 250.000 spiller. - Der er tusindvis af spiller i USA, og så ved jeg, at der er rigtig mange i Sydamerika, som spiller, forklarer Peter Jon Showalter fra Ohio, der er verdensmester. Knap så populær er sporten herhjemme. Ud over Bedsted ligger der en klub i Aarhus. - Mange ser det som en haveaktivitet I Thy vil klubben slå et slag for, at sporten udbredes. Og det er svært. Særligt på grund af én fordom. - Der er mange, der ser det som en haveaktivitet, man kan lege lidt sammen med familien. Vi vil jo gerne have fokus på, at det er en seriøs sportsgren, siger Rasmus Boddum Bjerge. Foreløbigt er det klubbens højdepunkt, at Bedsted er vært ved EM, hvor der er finale søndag.

Referat:
Spikeball er en lille sport i Danmark med kun to klubber. Én af dem ligger i Thy, hvor de kæmper for at få flere med.